**Likumprojekta**

**„Grozījumi „Sabiedriskā transporta pakalpojumu likumā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 19.jūnija protokollēmums (Ministru kabineta sēdes protokols Nr.34 20§) „Informatīvais ziņojums "Par autoostu darbības pilnveidošanu, lai veicinātu sistēmas efektivitātes uzlabošanu un izmaksu samazināšanu" (turpmāk - MK protokollēmums).Eiropas Parlamenta un Padomes 2009.gada 23.aprīļa direktīvas 2009/33/EK par “tīro” un energoefektīvo autotransporta līdzekļu izmantošanas veicināšanu (turpmāk – Direktīva Nr.2009/33/EK) 3.panta b) apakšpunkts, kas paredz, ka šīs direktīvas piemērošanas jomā ietilpst pakalpojumu sniedzēji, kas pilda sabiedrisko pakalpojumu sniegšanas saistības atbilstīgi pakalpojumu valsts līgumam Eiropas Parlamenta un Padomes Regulas (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, nozīmē.Ministru kabineta komitejas 2012.gada 26.novembra sēdes protokola Nr.44 1.§. |
| 2. | Pašreizējā situācija un problēmas | Lai Eiropas Savienības līmenī ieviestu un nodrošinātu vienotu autobusu pasažieru minimālo tiesību apjomu, 2011.gada 16.februārī tika pieņemta Eiropas Parlamenta un Padomes 2011.gada 16.februāra regula (EK) Nr. 181/2011 par autobusu pasažieru tiesībām un par grozījumiem Regulā (EK) Nr.2006/2004, kura jāpiemēro no 2013.gada 1.marta. Regulas (ES) Nr.181/2011 mērķis ir visās dalībvalstīs autobusu pasažieriem nodrošināt līdzvērtīgu aizsardzības un palīdzības līmeni, īpašu uzmanību pievēršot personām ar invaliditāti un personām ar ierobežotām pārvietošanās spējām. Saskaņā ar minētās Regulas 2.panta 4.punktu ir noteikts, ka, izņemot atsevišķas regulā paredzētās normas, dalībvalsts var pārredzami un nediskriminējoši piešķirt iekšzemes regulāriem pārvadājumiem atbrīvojumu no regulas piemērošanas uz laiku līdz 4 gadiem.Kopš 2009.gada 3.decembra Latvijā sabiedriskā transporta nozarē ir tieši piemērojama Eiropas Parlamenta un Padomes 2007.gada 23.oktobra regula (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 (turpmāk – Regula), kā to attiecīgi paredz Sabiedriskā transporta pakalpojumu likuma 3.panta trešā daļa. Minētā Regula paredz vairākus priekšnosacījumus sabiedriskā transporta pakalpojumu sniedzēju izvēles un pasūtījuma līguma slēgšanas kārtībai, tostarp pieļaujamos sabiedriskā transporta pakalpojumu pasūtījuma līgumu piešķiršanas termiņus. Tā kā arī Sabiedriskā transporta pakalpojumu likuma 8.panta septītā un astotā daļa paredz sabiedriskā transporta pakalpojumu līgumu slēgšanas atļautos termiņus, Regulas un likuma normas faktiski dublējas un atsevišķos gadījumos ir pretrunīgas (piemēram, Regula paredz, ka pasūtījuma līgums autobusu pakalpojumiem nevar būt ilgāks par 10 gadiem, taču likuma norma to ierobežo un šobrīd paredz, ka šādu līgumu termiņš ir 8 gadi).Saskaņā ar Direktīvas Nr.2009/33/EK 3.panta b)apakšpunktu šīs direktīvas piemērošanas jomā ietilpst arī pakalpojumu sniedzēji, kas pilda sabiedrisko pakalpojumu sniegšanas saistības atbilstīgi pakalpojumu valsts līgumam Regulas nozīmē. Tas nozīmē, ka uz pārvadātāju uzņēmumiem, kuriem ir piešķirtas tiesības saskaņā ar pakalpojumu valsts līgumu sniegt sabiedriskā transporta pakalpojumus, attiecas minētajā Direktīvā ietvertās prasības. Attiecībā uz Direktīvas 3.panta a)apakšpunktā minētajiem subjektiem Direktīvas normas ir pārņemtas ar Publisko iepirkumu likumu un Sabiedrisko pakalpojumu sniedzēju iepirkumu likumu. Tā kā atsevišķi pārvadātāju uzņēmumi, kas šobrīd nodrošina sabiedriskā transporta pakalpojumus, nav iepriekš minēto likumu subjekti, Sabiedriskā transporta pakalpojumu likums ir piemērotākais tiesību akts, kurā iekļaut no Direktīvas normām izrietošos sabiedriskā transporta pakalpojumu sniedzēju pienākumus autotransporta līdzekļu iegādes procesā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ar likumprojektu tiek atlikts Eiropas Parlamenta un Padomes 2011.gada 16.februāra regulas (EK) Nr. 181/2011 par autobusu pasažieru tiesībām un par grozījumiem Regulā (EK) Nr.2006/2004 ieviešanas termiņš attiecībā uz iekšzemes pasažieru regulāriem autobusu pārvadājumiem, ievērojot regulas piemērošanas mehānismu. Likumprojekts paredz, ka minēto regulu nepiemēro līdz 2017.gada 1.martam. Pārējās Regulas normas tiek pārņemtas ar likumprojektu „Grozījumi Autopārvadājumu likumā”.Likumprojekts paredz novērst nacionālo un Eiropas Savienības tiesību normu dublēšanos, precizēt 8.panta septīto daļu un izslēgt 8.panta astoto daļu no likuma, kas paredz sabiedriskā transporta pakalpojumu līgumu slēgšanas termiņus, kā arī jaunu pantu par īpašiem noteikumiem pārvadātājam autotransporta līdzekļu iepirkumiem, kas izriet no Eiropas Parlamenta un Padomes 2009.gada 23.aprīļa direktīvas 2009/33/EK par “tīro” un energoefektīvo autotransporta līdzekļu izmantošanas veicināšanu. |
| 5. | Projekta izstrādē iesaistītās institūcijas | Saskaņā ar Ministru kabineta komitejas 2012.gada 26.novembra sēdes protokola Nr.44 1.§ 2.2.punktu likumprojekts tika atkārtoti izvērtēts starpministriju sanāksmē, kurā piedalījās Satiksmes ministrijas, Autotransporta direkcijas, Latvijas Darba devēju konfederācijas un Latvijas Pašvaldību savienības pārstāvji. Tā kā vienošanās netika panākta, no likumprojekta ir svītrotas normas, kas attiecās uz autoostu sistēmas reorganizāciju. |
| 6. | Iemesli, kādēļ netika nodrošināta sabiedrības līdzdalība | Likumprojekts tiešā veidā neietekmē sabiedrību, bet gan skar sabiedriskā transporta pakalpojuma pasūtītājus un pārvadātājus. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Pasažieri, kas izmanto autobusu regulāros sabiedriskā transporta pakalpojumus, autoostas, pasažieru pārvadātāji, kā arī sabiedriskā transporta pakalpojumu organizētāji (pasūtītāji), pārvadātāji (aptuveni 50-60 pārvadātāju uzņēmumi kopumā). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saskaņā ar likumprojektā noteikto deleģējumu Satiksmes ministrija izstrādās un līdz 2013.gada 31.jūnijam Ministru kabinets izdos noteikumus, kuros tiks noteikta:1. kārtība kādā pārvadātājs novērtē sabiedrisko autotransporta līdzekļu ekspluatācijas ietekmi uz enerģētiku un vidi un izvērtē enerģijas patēriņš un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisijas apjomu;
2. sabiedrisko autotransporta līdzekļu pirkuma līgumcenas robeža, uz kuriem būs attiecināma iepriekšējā punktā minētā kārtība. Līgumcenas robežu Ministru kabinets noteiks, pamatojoties uz Eiropas Savienības tiesību aktiem attiecībā uz līgumcenu robežām, kas jāievēro pasūtītājam. Līgumcenu robeža tiks noteikta vismaz reizi divos gados mēneša laikā pēc tam, kad Eiropas Komisija būs paziņojusi Eiropas Savienības Oficiālajā Vēstnesī attiecīgās līgumcenu robežas;
3. kārtība, kādā pārvadātājs, pērkot sabiedriskos autotransporta līdzekļus, kurus izmanto sabiedriskā transporta pakalpojumu sniegšanā, aprēķina paredzamo līgumcenu.
 |
|  | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2011.gada 16.februāra Regula (ES) Nr.181/2011 par autobusu pasažieru tiesībām un par grozījumiem Regulā (EK) Nr.2006/2004.Eiropas Parlamenta un Padomes 2009.gada 23.aprīļa direktīva 2009/33/EK par “tīro” un energoefektīvo autotransporta līdzekļu izmantošanas veicināšanu.Eiropas Parlamenta un Padomes 2007.gada 23.oktobra regula (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 |
| 2. | Citas starptautiskās saistības | Projekts šo jomu neskar. |
| 3. | Cita informācija | Direktīvas 2009/33/EK normas ir ieviestas ar Publisko iepirkumu likumu, Sabiedrisko pakalpojumu sniedzēju iepirkumu likumu un Ministru kabineta 2010.gada 21.decembra noteikumiem Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku”, taču praksē konstatēts, ka atsevišķi sabiedriskā transporta pakalpojumu sniedzēji, ar kuriem ir noslēgts pakalpojumu valsts līgums Regulas izpratnē, nav Publisko iepirkumu likuma un Sabiedrisko pakalpojumu sniedzēju iepirkumu likuma subjekti |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2011.gada 16.februāra Regulas (ES) Nr.181/2011 par autobusu pasažieru tiesībām un par grozījumiem Regulā (EK) Nr.2006/2004. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) Nr.181/20112.panta 4. punkts | 3.pants | Prasības tiek ieviestas pilnībā. | Projekts stingrākas prasības neparedz. |
|  |  |  |  |
|  | Eiropas Parlamenta un Padomes 2009.gada 23.aprīļa direktīva [2009/33/EK](http://eur-lex.europa.eu/LexUriServ/LexUriServ.do?uri=OJ:L:2009:120:0005:01:LV:HTML) par “tīro” un energoefektīvo autotransporta līdzekļu izmantošanas veicināšanu. |
| 1.pants | 5.pants (Sabiedriskā transporta pakalpojumu likuma (turpmāk-STPL) 18.panta pirmā daļa). | Pārņemts pilnībā. | Projekts stingrākas prasības neparedz. |
| 2.pants | Netiek pārņemts | Sabiedriskā transporta likums neattiecas uz tādu transportlīdzekļu iegādi un izmantošanu, kas minēti Direktīvas 2007/46/EK 2.panta 3.punktā. Direktīvas 2.pantā paredzētie izņēmumi ir noteikti Ministru kabineta 2010.gada 21.decembra noteikumu Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku” 2.punktā. |  |
| 3.panta a)apakšpunkts | Ir pārņemts ar Publisko iepirkumu likuma 461.pantu un Sabiedrisko pakalpojumu sniedzēju iepirkumu likuma 19.pantu | Pārņemts pilnībā | Projekts stingrākas prasības neparedz. |
| 3.panta b)apakšpunkts | 2.pants (STPL 18.pants). | Pārņemts daļēji. Norma pilnībā tiks pārņemta, izdodot MK noteikumus, kas noteiks kārtību, kādā pārvadātājs novērtē sabiedrisko autotransporta līdzekļu ekspluatācijas ietekmi uz enerģētiku un vidi un izvērtē enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, noteiks sabiedrisko autotransporta līdzekļu pirkuma līgumcenas robežu, no kuras būs attiecināma minētā kārtība, kā arī kārtību, kādā pārvadātājs aprēķina sabiedrisko autotransporta līdzekļu pirkuma paredzamo līgumcenu. | Projekts stingrākas prasības neparedz. |
| 4.pants | Publisko iepirkumu likuma 1.panta 10.punkts, Sabiedrisko pakalpojumu sniedzēju iepirkumu likuma 1.panta 21.punkts | Pārņemts pilnībā. | Projekts stingrākas prasības neparedz. |
| 5.panta 1.punkts | 2.pants (STPL 18.panta pirmā daļa). | Pārņemts daļēji. Norma pilnībā ir pārņemta ar Publisko iepirkumu likuma 461.pantu un Sabiedrisko pakalpojumu sniedzēju iepirkumu likuma 19.pantu. | Projekts stingrākas prasības neparedz. |
| 5.panta 2.punkts | 2.pants (STPL 18.panta pirmā daļa). | Pārņemts pilnībā. | Projekts stingrākas prasības neparedz. |
| 5.panta 3.punkta a)apakšpunkts | Netiek pārņemts | Norma tiks pārņemta, izdodot MK noteikumus, kas noteiks kārtību, kādā pārvadātājs novērtē sabiedrisko autotransporta līdzekļu ekspluatācijas ietekmi uz enerģētiku un vidi un izvērtē enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, noteiks sabiedrisko autotransporta līdzekļu pirkuma līgumcenas robežu, no kuras būs attiecināma minētā kārtība, kā arī kārtību, kādā pārvadātājs aprēķina sabiedrisko autotransporta līdzekļu pirkuma paredzamo līgumcenu. | Projekts stingrākas prasības neparedz. |
| 5.panta 3.punkta b)apakšpunkts | Netiek pārņemts | Norma tiks pārņemta, izdodot MK noteikumus, kas noteiks kārtību, kādā pārvadātājs novērtē sabiedrisko autotransporta līdzekļu ekspluatācijas ietekmi uz enerģētiku un vidi un izvērtē enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, noteiks sabiedrisko autotransporta līdzekļu pirkuma līgumcenas robežu, no kuras būs attiecināma minētā kārtība, kā arī kārtību, kādā pārvadātājs aprēķina sabiedrisko autotransporta līdzekļu pirkuma paredzamo līgumcenu. | Projekts stingrākas prasības neparedz. |
| 6.pants | Netiek pārņemts | Tiks izstrādāts MK noteikumu projekts, kas noteiks kārtību, kādā pārvadātājs novērtē sabiedrisko autotransporta līdzekļu ekspluatācijas ietekmi uz enerģētiku un vidi un izvērtē enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, noteiks sabiedrisko autotransporta līdzekļu pirkuma līgumcenas robežu, no kuras būs attiecināma minētā kārtība, kā arī kārtību, kādā pārvadātājs aprēķina sabiedrisko autotransporta līdzekļu pirkuma paredzamo līgumcenu.  |  |
| 7.pants | Nav jāpārņem. | - | - |
| 8.pants | Nav jāpārņem. | - | - |
| 9.pants | Nav jāpārņem. | - |  |
| 10.pants | Nav jāpārņem. | - | - |
| 11.panta 1.punkta pirmais ievilkums | Nav jāpārņem. | - | - |
| 11.panta 1.punkta otrais ievilkums | 4.pants(Informatīva atsauce uz Eiropas Savienības direktīvu)Publisko iepirkumu likums, Sabiedrisko pakalpojumu sniedzēju iepirkumu likums, Ministru kabineta 2010.gada 21.decembra noteikumi Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku”. | Pārņemts pilnībā. | - |
| 11.panta 2.punkts | Nav jāpārņem. |  |  |
| 12.pants | Nav jāpārņem. |  |  |
| 13.pants | Nav jāpārņem. |  |  |
| Direktīvas pielikums | Netiek pārņemts. | Tiks pārņemts, izstrādājot MK noteikumu projektu, kas noteiks kārtību, kādā pārvadātājs novērtē sabiedrisko autotransporta līdzekļu ekspluatācijas ietekmi uz enerģētiku un vidi un izvērtē enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, noteiks sabiedrisko autotransporta līdzekļu pirkuma līgumcenas robežu, no kuras būs attiecināma minētā kārtība, kā arī kārtību, kādā pārvadātājs aprēķina sabiedrisko autotransporta līdzekļu pirkuma paredzamo līgumcenu. |  |
|  | Eiropas Parlamenta un Padomes 2007.gada 23.oktobra regula (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 |
| Regulas 4.panta 3.punkts | Likumprojekta 2.pants | Pārņemts pilnībā | Projekts stingrākas prasības neparedz. |
| Regulas 4.panta 3.punkts | Likumprojekta 2.pants | Pārņemts pilnībā | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Pārņemtas visas normas, kurās dalībvalstij paredzēta izvēles iespēja tās pārņemt. MK noteikumos tiks noteiktas sabiedrisko autotransporta līdzekļu pirkumu līgumcenu robežas analoģiska tām, kādas ir noteiktas saskaņā ar Sabiedrisko pakalpojumu sniedzēju iepirkumu likumu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts SIA „Autotransporta direkcija” un pašvaldības. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

##### Satiksmes ministrs A.Ronis

Vīza: Valsts sekretāra vietā

Valsts sekretāra vietniece Dž.Innusa

03.01.2012. 12:20

2183

I.Girucka

Iveta.girucka@sam.gov.lv